Na temelju članka 126. stavaka 1.-3. i članka 127. Zakona o odgoju i obrazovanju u osnovnoj i srednjoj školi (NN 87/2008, 86/2009, 92/2010, 105/2010, 90/2011, 5/2012, 16/2012, 86/2012, 94/2013, 152/2014, 7/2017, 68/2018, ***dalje u tekstu*:** ***ZOOOSŠ***) i čl. 86. Statuta Osnovne škole Bistra, Školski odbor Osnovne škole Bistra, Bistranska 30, Poljanica Bistranska, dana 06.02.2019. godine raspisuje

**N A T J E Č A J**

**ZA IZBOR I IMENOVANJE RAVNATELJA/ICE ŠKOLE**

Ravnatelj školske ustanove mora ispunjavati **nužne** sljedeće **uvjete**: *(čl. 126. st. 1. – 3. ZOOOSŠ)*

1. Završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:
2. Sveučilišni diplomski studij ili
3. Integrirani preddiplomski i diplomski sveučilišni studij ili
4. Specijalistički diplomski stručni studij
5. Položen stručni ispit za učitelja, nastavnika ili stručnog suradnika, osim u slučaju iz čl. 157. st. 1. i 2. ZOOOSŠ.
6. Uvjete propisane čl. 106. ZOOOSŠ,
7. Najmanje 8 (osam) godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.
8. Osim osobe koja je završila neki od studija naznačenih u toč. 1., ravnatelj osnovne škole može biti i osoba koja je završila stručni četverogodišnji studij za učitelje kojim se stječe 240 ECTS bodova.

Iznimno, osoba koje ne ispunjava uvjete iz toč. 1. ili uvjete iz točke 4., može biti ravnatelj osnovne škole, ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu (»Narodne novine«, br. 59/90., 26/93., 27/93., 29/94., 7/96., 59/01., 114/01. i 76/05.).

Ravnatelj školske ustanove imenuje se na rok od 5 (pet) godina.

Uz pisanu prijavu na Natječaj za izbor i imenovanje ravnatelja/ice škole, kandidati su obvezni priložiti u izvorniku ili ovjerenoj preslici sljedeću dokumentaciju:

* životopis,
* domovnicu,
* diplomu, odnosno dokaz o stečenoj stručnoj spremi,
* dokaz o položenom stručnom ispitu, odnosno dokaz da osoba nije obvezna polagati stručni ispit *(čl. 157. st. 1. i st. 2. ZOOOSŠ),*
* dokaz o radnom iskustvu (potvrda ili elektronički zapis HZMO i dokaz o radnom iskustvu na odgojno-obrazovnim poslovima u školskim ustanovama ili drugim ustanovama u sustavu obrazovanja ili u drugim tijelima državne uprave nadležnim za obrazovanje)
* uvjerenje da se protiv osobe ne vodi kazneni postupak glede zapreka za zasnivanje radnog odnosa iz čl. 106. ZOOOSŠ, ne starije od 15 dana.
* dokaz o obavljanju poslova ravnatelja u najmanje drugom uzastopnom mandatu za osobe koje se kandidiraju temeljem čl. 126. st. 3. ZOOOSŠ.

Kandidati koji se na temelju čl. 102. st. 1. – 3. Zakona o hrvatskim braniteljima iz domovinskog rata i članovima njihovih obitelji (NN 121/17) pozivaju na pravo prednosti pri zapošljavanju, uz prijavu na natječaj, dužni su priložiti dokaze iz čl. 103. st. 1. istog zakona.

Poveznica na internetsku stranicu Ministarstva hrvatskih branitelja:

<https://branitelji.gov.hr/zaposljavanje-843/843>

Detaljnije informacije o dokazima koji su potrebni za ostvarivanje prava prednosti pri zapošljavanju mogu se potražiti na sljedećoj poveznici:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Rok za podnošenje prijava kandidata je 8 dana računajući od dana objave natječaja.

Na natječaju ravnopravno mogu konkurirati osobe oba spola (čl. 13. Zakona o ravnopravnosti spolova (NN 82/08)).

Urednom prijavom smatra se svaka prijava koja sadrži sve potrebne podatke i priloge navedene u natječaju. Nepotpune i nepravovremene prijave neće se razmatrati.

Prijave sa svom potrebnom dokumentacijom potrebno je dostaviti na adresu: Osnovana škola Bistra, Bistranska 30, Poljanica Bistranska, 10298 Donja Bistra, s naznakom »Za natječaj za izbor i imenovanje ravnatelja/ice – ne otvarati«.

O rezultatima natječaja kandidati će biti obaviješteni u roku od 45 (četrdeset i pet) dana računajući od dana isteka roka za podnošenje prijava.

Datum objave: 13. veljače 2019. (Narodne novine broj: 15./2019.)

KLASA: 112-03/19-01/27

URBROJ: 238-30-01-19-01

**OSNOVNA ŠKOLA BISTRA**

Predsjednica školskog odbora,

Katica Pejakić, prof.